Református Óvodapedagógus Tanulmányi (Gyakornoki) Ösztöndíj – és Mentorprogram

**FELHÍVÁS**

a Magyarországi Református Egyház országos óvodaprogramjához kapcsolódó Óvodapedagógus Tanulmányi Ösztöndíjára a 2021/2022. tanévre

A Magyarországi Református Egyház Országos Óvodaprogram Irodája tájékoztatja az óvodapedagógus-képzést folytató felsőoktatási intézmények hallgatóit, az alábbi ösztöndíj-lehetőségről:

1. **Az ösztöndíj célja:**

A magyarországi református fenntartású óvodákban a pedagógus utánpótlás biztosítása kiválóan képzett, keresztyén hivatástudattal és megfelelő gyakorlati tapasztalattal rendelkező óvodapedagógussal.

1. **Az ösztöndíj forrása:** a Magyarországi Református Egyház által biztosított keretösszeg.
2. **Az ösztöndíjra jogosult:**

Minden hazai óvodapedagógus-képzésben részt vevő végzős hallgató, aki vállalja, hogy a Kiíró által javasolt, vagy maga által megjelölt református fenntartású intézményben tölti hosszú gyakorlatát, és a közzétett listáról választott református fenntartású intézményben kezdi meg gyakornoki idejét.

1. **Az igénylés benyújtása:**

Az igénylést (Igénylőlap) az MRE-nek címezve (Óvodafejlesztési Projektiroda  
Országos Óvodaprogram 1146 Budapest, Abonyi utca 21.) kell benyújtani kizárólag elektronikusan, a következő címre: [osztondij@reformatus.hu](mailto:osztondij@reformatus.hu)

A pályázathoz csatolni kell:

* a felsőoktatási intézmény által kiállított igazolást, mely szerint a hallgató az intézményben - mint végzős évfolyamú - aktív hallgatói jogviszonnyal rendelkezik (szkennelt formátumban);
* hallgatóként az előző félév súlyozott tanulmányi átlagáról szóló igazolást, ami legalább jó (azaz 3,5 feletti), további szemeszterekben pedig az előző félév lezárását követő 8 napon belül történő igazolást, mely alapján az intézményben továbbtanulásra jogosult;
* nyilatkozatok a református fenntartású óvodahálózathoz való kapcsolódásról:
  + - Maximum 2 oldalas motivációs levél arról, hogy a hallgató a 240 órás gyakorlatot, valamint a gyakornoki időt miért és melyik református intézmény(ek)ben tervezi (részben vagy egészben a közzétett lista alapján) indoklással. Gyakorlati helyként választható bármely református óvoda a közzétett listán kívülről is, ez esetben a pályázónak KÖTELEZŐ benyújtania a választott intézményre vonatkozóan az Óvodavezetői szándéknyilatkozatot a tutorálásra. Gyakornoki hely KIZÁRÓLAG a közzétett listáról választandó, amelyek közül szintén hármat kell kiválasztani. **Összesen tehát** KÖTELEZŐEN **3-3 intézmény jelölendő: gyakorlati hely esetében a listáról vagy a közzétett listán kívülről is, gyakornoki hely esetében kizárólag a közzétett listáról, melyek mindegyikét el kell fogadnia a pályázónak.**
    - Óvodavezetői szándéknyilatkozat vagy lelkipásztori ajánlás (nem kötelező) - az elbírálásban előnyt jelentő módon -: annak a református óvodavezetőnek/református óvoda fenntartónak a befogadó nyilatkozata, ahol a hallgató gyakornokként munkaviszonyt létesítene. Több intézményvezető/lelkipásztor is nyilatkozhat.
* hozzájáruló nyilatkozat a személyes adatok kezeléséhez, őrzéséhez és tárolásához.

1. **Az igénylés benyújtásának határideje:** 2021. szeptember 15., egyszeri hiánypótlásra van lehetőség.
2. **Az igénylés elbírálása:** A benyújtott igénylések alapján - az Óvodafejlesztési Projektiroda javaslatát követően, és a gyakornokság helyszínéül kijelölt református óvodák fenntartóinak jelölése alapján – az MRE dönt az ösztöndíj odaítéléséről. A nyertesek listáját az Országos Óvodaprogram honlapján tesszük közzé: [www.orszagosovodaprogram.hu](http://www.orszagosovodaprogram.hu) . Ezzel egyidejűleg az MRE az ösztöndíjassal ösztöndíjszerződést (a továbbiakban: szerződést) köt.
3. **Az igénylés elbírálásának határideje:** várhatóan **2021. október 8.**
4. **Ösztöndíjban részesülhet az a hallgató, aki:**

* óvodapedagógusképzést folytató felsőoktatási intézmény nappali, levelező vagy esti munkarendben, állami ösztöndíjas vagy önköltséges képzésben tanuló, Magyarországon vagy Magyarországgal szomszédos országban lakóhellyel rendelkező, magyar anyanyelvű végzős hallgatója;
* az adott felsőoktatási intézmény óvodapedagógus szakán a pályázat benyújtásának felsőoktatási félévében aktív hallgatói jogviszonnyal rendelkezik, s a megkezdett tanévben tanulmányait befejezi;
* vállalja, hogy óvodapedagógus szakon végzettséget és szakképzettséget szerez, és az oklevél megszerzését követően – jelen szabályzatban, valamint a pályázati felhívásban és a támogatási szerződésben foglaltak szerint – 3 hónapon belül a végzettségének, szakképzettségének megfelelő teljes munkaidős foglalkoztatásra irányuló jogviszonyt létesít református fenntartású óvodában, ahol – vagy másik református óvodában – gyakornoki idejét megkezdi. Ezt a foglalkoztatási jogviszonyát legalább 18 hónap időtartamban fenntartja;
* az igényléssel egyidejűleg írásban hozzájárul személyes adatainak az Ösztöndíj Szabályzat szerinti kezeléséhez;
* hallgatóként előző félévi súlyozott tanulmányi átlaga a jó (3,5 feletti) eredményt elérte;
* jelen felhívás 4. pontjában meghatározott dokumentumokat hiánytalanul és határidőn belül csatolja.

1. **Az ösztöndíj mértéke:** hallgatónként és havonta a 2021/2022. tanévre (2x5 hónap időtartamra): nettó 50.000 Ft/hó
2. **Az ösztöndíj időtartama:** tíz hónap, amely a hallgatói jogviszony alatt tart.
3. **Az ösztöndíj folyósításának feltétele:** az ösztöndíjprogramban résztvevő felek által elfogadott és aláírt szerződés.
4. **Az ösztöndíj folyósításának módja:** átutalással a hallgató által a szerződésben megadott lakossági folyószámlára.
5. Az ösztöndíj összege hallgatói jogviszonya alatt személyi jövedelemadómentes.
6. A szerződés alapján folyósított ösztöndíj nem zárja ki más ösztöndíjas jogviszony fennállását.
7. **A hallgató az ösztöndíj szerződés aláírásával tudomásul veszi és vállalja**, hogy a Támogató által az 1. pontban meghatározott cél érdekében:
8. az óvodapedagógus-képzésben tanulmányait elhivatottan és eredményesen folytatja, törekszik a minél magasabb tanulmányi átlag elérésére;
9. együttműködik a 240 órás gyakorlata során a számára kijelölt, vagy általa választott református óvodai tutorával, gyakornoksága alatt - a kijelölt - intézményi mentorával;
10. óvodapedagógus végzettséget és szakképzettséget szerez;
11. az oklevél megszerzését követően 3 hónapon belül a végzettségének, szakképzettségének megfelelő teljes munkaidős foglalkoztatásra irányuló jogviszonyt létesít református fenntartású óvodában, ahol – vagy másik református óvodában – gyakornoki idejét megkezdi. S az ösztöndíj lejárta után ezt a foglalkoztatási jogviszonyát legalább 18 hónap időtartamban fenntartja. Ennek létesítéséről a Támogatót 8 napon belül tájékoztatja;
12. a pályázó vállalja, hogy részt vesz az RPI és leendő református intézménye által, a lakó/tartózkodási helyén szervezett református óvodapedagógiai tartalmú programokon és képzéseken, amennyiben azok tanulmányi kötelezettségének teljesítését nem akadályozzák;
13. adatváltozás esetén haladéktalanul – 8 napon belül – tájékoztatást ad a Támogatónak.
14. Az igényléssel kapcsolatos további tájékoztatás kérhető az Országos Óvodaprogram Irodától, az alábbi elérhetőségen:

<http://www.orszagosovodaprogram.hu>,

vagy ***Cziráki Gabriella*** szakmai koordinátortól az alábbi elérhetőségeken:

[cziraki.gabriella@reformatus.hu](mailto:cziraki.gabriella@reformatus.hu), telefon 9 és 16 óra között +36 30 575-3201.